Tross tredjeplassen fikk «Power to All Our Friends» en stor kommersiell suksess, og i Norge ble den langt mer populær enn vinneren. Låten gikk rett inn på en andreplass på VG-lista og gikk til topps uka etter. Der ble sangen liggende hele åtte uker på rad. Dette er fremdeles en av de største Eurovision-suksessene i Norge, målt ut fra antall førsteplasser på VG-lista. Den toppet også listene i Danmark, Sverige og Nederland, og den nådde en fjerdeplass hjemme i Storbritannia.